1. **ВИДЕОЛЕКЦИЯ**

**Мәдениет морфологиясы**

Мәдениеттану - адам әлемін зерттейтін ғылым деген анықтаманы алғаш рет 1909 жылы неміс химигі, Нобель сыйлығының иегері Вильгельм Освальд берді.

Бір қызығы, ескерусіз қалған бұл жаңалық тек 30 жылдан кейін ғана 1939 ж американдық ғалым Лесли Уайт арқылы ғылыми қолданысқа енгізілді. АҚШ мәдени антропологы Лесли Уайт өзінің «Мәдениет туралы ғылым», «Мәдениет эволюциясы» және «Мәдениет ұғымы» атты еңбектерінде мәдениеттану басқа қоғамдық немесе гуманитарлық ғылымдардан жоғары тұрып, олардың әмбебапты тұжырымдамасы болады деген пікір айтты. Ол мәдениеттануды, антропологиядан бөлініп шыққан, қоғамдық ғылымдар кешеніндегі дербес ғылым ретінде қарастырады және негіз ретінде Вильгельм Оствальдтың сөздерін алады: «Homo sapiens тұқымын өзге хайуандар тобынан ажырататын адамзатқа тән ерекшелік «мәдениет» деген атаумен қамтылады; демек, адамзат әрекетінің ерекше қабілеттері туралы ғылымды мәдениеттану деп атауға болар еді...».

Армысыздар, құрметті тыңдарман қауым! Біз Сіздерге Мәдениеттану пәні бойынша видеодәрістер жинағын ұсынамыз. Менің аты-жөнім Анасова Қаламқас Темірқұлқызы, философия ғылымдарының кандидаты, қауымдастырылған профессормын.

Курс барысында мәдениет тарихы мен теориясына қатысты дәрістер қамтылады. Бүгінгі қарастыратын тақырыбымыз

1 тақырып. Мәдениет морфологиясы.

Жоспар:

1. Мәдениет түсінігінің қалыптасу тарихы
2. **Табиғат және мәдениет. Мәдени коммуникация. Тіл және мәдениет**
3. **Мәдениет типологиясы мен теориясы**.
4. Мәдениеттің функциялары.

**1. Мәдениет түсінігінің қалыптасу тарихы**

 1.Мәдениет ұғымы алғашында адамның табиғатқа ықпал етуін, табиғат күштерін бағындырып, өзінің көздеген мақсатына жетуін көрсетуге қолданылады. Мәдениет халықтың мыңдаған жылдар бойындағы шығармашылығын, адамның рухани ізденістерін, халықтың даналығы мен адамгершілік нышандарын жинақтайды. Адамзаттың рухы, келбеті, еркі, бостандығы, тарихи санасы, жады, философиялық жүйелері, рәміздері, өмірлік сабақтары, діні, тілі, ділі, мұраты – бәрі мәдениетпен біте қайнасып жатыр. Мәдениеттің негізгі иегері халық болып табылады. «Мәдениет дегеніміз не?» — деген сұраққа жауап беру үшін бұл сөздің этимологиясына, яғни осы бір күрделі үғымды білдіретін сөздің шығу тегіне тоқталғанымыз жөн. Қазақ тіліне бұл термин арабтың «маданият» — қала, қалалық деген сөзінен енген. Бұл ортағасырлардағы мұсылман мәдениетінің өркендеу кезеңінде қалыптасқан түсінікпен байланысты. Осы жерде еске түсіре кетсек болады: адамзат тарихы бірнеше даму кезеңдерінен өткен: алғашқы қауымдық көне кезең (б.з.д. шам 6-5 ғғ- 5 ғ); ортағасырлық кезең (5-15 ғғ); қайта Өрлеу дәуірі кезеңі (15-16 ғ аяғы), Жаңа заман кезеңі (17-19ғғ ) және қазіргі заман (20-21ғғ). Бұл тарихи анықтама ғылымда европоцентрлік бағытпен берілген.

Көне заманда «культура» деген үғым «жерді өңдеу» деген мағынаны берген. Кейінірек, дәлірек айтқанда, Рим философы Цицерон (б.д.д. 106-43 жж.) еңбектерінде бұл сөздің мағынасы тереңдеп, «жанды жетілдіру» деген үғымды білдірді.

 Атақты ақын-ойшыл Вергилийдің (б.д.д.70-19 жж.) пікірінше «cultura» адам тіршілігінің негізі, әлемді игерудің көзі.

Уақыт өткен сайын еуропалық тілдерде мәдениет сөзі «білім беру», «даму», «қабілеттілік», «құрметтеу» сияқты мағыналарға ие бола бастады.

Қазіргі заманғы сөздіктерде мәдениетке төмендегідей анықтамалар берілген:

а) мәдениет — белгілі бір халықтың қол жеткен табыстары мен шығармашылығының жиынтыгы;

ә) мәдениет — адамзат қауымының белгілі бір тарихи кеңістіктегі қызметі мен өзіндік ерекшеліктері (палеолит мәдениеті, крит- микен мәдениеті, қазақ мәдениеті ж.т.б.;

б) мәдениет — адамдық әрекеттің белгілі бір саласының жетілу деңгейі (сөйлеу мәдениеті, еңбек мәдениеті, құқық мәдениеті ж.т.б.);

в) агромәдениет (дәнді өсімдіктер мәдениеті ж.т.б.).

Адамзатты қоғамдық-тарихи түрғыдан нақтылы қарастырғандардың бірі Жаңа заман ит. философ Джанбаттиста Вико. Ол адамзат тарихының үйлесімділік мәселелеріне, оның заңдары мен ережелеріне баса назар аудару негізінде «адамзат баласының үздіксіз даму» идеясын алғаш рет ұсынған болатын, бұл идея бойынша барлық ұлттар өз дамуында үш дәуірді басынан кешіреді — «құдайлар ғасыры», «батырлар ғасыры» және «адамдар ғасыры».

Білімсіз және тәрбиесіз адам еш уақытта мәдениетті бола алмайтыны ақиқат, ендеше білім мен тәрбие барлық халықтар мәдениетінің қайнар бұлағы болып табылады. Сонымен бірге мәдениет сөзі «құрмет тұту, сыйлау, құрметтеу, табынушылық» деген мағыналарға да ие. Осылардың ішіндеғі ең бастысы — дінге табынушылық.

Көне замандағы адамдар әруақытта да құдайлар қоршауында болды, олардың санасынан тәңірі берік орын алды.

Ортағасырлық христиандық сана негізінде дамыған ортағасырлық мәдениет пұтқа табынушылықты жоққа шығара отырып, көне мәдениеттің негізгі табыстарын сол қалпында сақтай білді. Ортағасырлық мәдениет политеизмге монотеимзді, натурализмге — руханилықты, геодонизмге (сүйсініп — рақаттану табынушылығы) аскеттік идеалды, дүниені бақылау және логика арқылы тануға Библияға сүйенген және оны шіркеудің белгілі қайраткерлері арқылы түсіндірілетін — кітаби білімді қарама-қарсы қойды. Бұл жердегі анықтама европоцентрлік бағытпен және ортағасыр христиан кезеңімен байланысты екендігін айта кету керек.

Жаңа заманда (XVII—XIX ғ.) мәдениеттің көптеген теориялары өмірге келді. Жаңа заман философиясында көне заман мен ортағасырлар мәдениетін нақты түсіну және оған шындық түрғысынан қарастырғанда, ең озық идеялар Ағартушылық дәуірі — буржуазиялық қайта құруларға, терең саяси әлеуметтік өзгерістерге толы ерекше тарихи және ең рационалды кезең болып саналады. Бұл дәуірдің мәдениет теориясына ерекше үлес қосқан өз заманының ойшыл ғалымдары болды: Англияда — Джон Толанд, Францияда — Вольтер мен Монтескье, Германияда — Лессинг, Гете, Шиллер және т.б. Олар дүние мен адамзат жөніндегі ақиқатты айту құқығын діннен тартып алып, адамзаттың ақыл-ойының тәуелсіздігін батыл қорғайды. Адам өзінің табиғи жаратылысынан-ақ мүмкіндіктері мол, ақыл- ды жан және соны тиімді пайдаланудың нәтижесінде адам игілігіне сай қоғам құруға қабілетті.

XIX ғасырда мәдениет сөзінің төрт негізгі анықтамасы берілді. «Мәдениет» термині **біріншіден,** ақыл-ойдың жалпы күйінің деңгейі, **екіншіден,** тұтас қоғамның интеллектуалды даму деңгейі**, үшіншіден**, көркем-шығармашылық әрекеттердің жиынтығы, **төртіншіден**, материалды және рухани өмір тәсілі.

Сонымен мәдениет дәстүрлі түрде 1) адам әрекетінің барлық саласын, 2) осы әрекеттің жемісін, 3) оның көрінісін қамтиды.

Қазақ ұлттық археология мен этнография мектебінің негізін қалаушы, ғалым Әлкей Марғұланның пайымдауынша, «мәдениет дегеніміз – адамзат баласының ақыл-ойы, маңдай тері, қажырлы еңбегі, мұның бәрі зор қоғамдық сипатта көрінеді».

Мәдениет – рухани байлық, ол ешқашан материалдық пайданың көзі болуға тиіс емес. Дегенмен барлық мәдениетке ортақ «мәдениет құрылымы» ұғымының құрамдас бөлігі болып табылатын жалпы белгілерін табуға болады.

Мәдениеттің құрылымдық элементтерін жүйе ретінде, олардың құрылымы мен ерекшеліктерін зерттейтін мәдениеттану бөлімі **мәдениеттің морфологиясы** деп аталады.

Мәдениеттің морфологиясы тарихи, географиялық және әлеуметтік таралуына байланысты мәдени формалар мен артефактілердің барлық түрлерін зерттеуді қамтиды.

«Мәдениет» ұғымы қазіргі әлеуметтік ғылымдардағы іргелі ауқымды ұғымдардың бірі. Бұл, ең алдымен, мәдениеттің адам өмірінің байлығы мен тереңдігіне байланысты. Адам болмысы қаншалықты көп қырлы болса, соншалықты мәдениет деңгейі де түрлі көрініс береді

Қазіргі уақытта ғалымдар мәдениеттің 500-ден астам анықтамаларын санайды. Оларды 5 негізгі топқа бөліп қарастыруға болады:

1. Мәдениет - ойлау, көркем мәдениет, этика және этикет нормаларымен байланысты қызметтің ерекше түрі ретінде;

2. Мәдениет қоғам дамуының жалпы деңгейінің көрсеткіші ретінде.

3. Мәдениет құндылықтар мен ережелердің ерекше жиынтығы ретінде.

4. Мәдениет белгілі бір таптың құндылықтары мен қабылдауының жүйесі ретінде;

5. Мәдениет кез-келген саналы әрекеттің рухани өлшемі ретінде.

Күнделікті өмірде мәдениет ұғымы кем дегенде үш мағынада қолданылады:

**Біріншіден**, мәдениет дегеніміз институт ретінде шоғырланған қоғам өмірінің белгілі бір саласы (Мысалы, тармақталған аппараты бар мәдениет министрліктері немесе рухани құндылықтарды өндірумен және таратумен айналысатын мәдениет саласындағы мамандарды дайындайтын орта арнаулы және жоғары оқу орындары, журналдар, қоғамдар, клубтар, театрлар, мұражайлар және т. б.);

**Екіншіден**, мәдениет дегеніміз үлкен әлеуметтік топқа, қауымдастыққа, халыққа немесе ұлтқа тән рухани құндылықтар мен нормалардың жиынтығы (мыс: элиталық мәдениет, қазақ мәдениеті, жастар мәдениеті, жұмыс орны мәдениеті);

**Үшіншіден**, мәдениет рухани жетістіктердің сапалы дамуының жоғары деңгейін білдіретін түсінік, ұғым (Мыс: «мәдени, мәдениетті адам» - тәртіпті, тәрбие көрген деген мағынасында қабылдап жатсақ, «жұмыс орнының мәдениеті» дегенді «ұқыпты, таза функционалды кеңістік» мағынасында түсініп жатамыз).

Мәдениеттану әлемдік мәдениетке үлес қосқан елдер мен халықтардың мәдени жетістіктері, пайда болу тарихы, адамзат үшін маңызы туралы баяндайды. Мәдени құндылықтарды жинақтау және жеткізу процесі алғашқы қоғамдық дәуірде басталған болатын. Ұрпақтан ұрпаққа берілген мәдени құндылықтар адамзатты бүгінгі күнгі прогресске жеткізіп отыр. Сондықтан бұл курстың маңызы ерекше.

Мәдениеттанудың негізгі мақсаты мен міндеті - әлем мәдениетінің тарихы туралы біртұтас ұғым қалыптастыру, мәдениеттану курсы нақты материалдардың негізінде дүниежүзілік адамзат қоғамының қалыптасу процессі мен дамуын ашу, мәдениет ұғымының мәнін және маңызын ашу, әлемдік мәдениеттер туралы білім беру, әлем мәдениеттерінің пайда болуы және даму тарихын көрсету болып табылады.

Мәдениеттану ғылыми пән дәрежесіне жету мақсатында, сөзсіз мәдениет археологиясына сүйенеді, оның генезисін, өмір сүру мен дамуының құпияларын ашып, мәдени мұрагерліктің тәсілдерін жетілдіреді. Бұл жұмыс үш дәрежеде жүзеге асырылады: 1) мәдениетті, оның базистік негіздерін сақтау: 2) мәдениетті жаңғырту, мәдениеттің дамуына жаңаша ықпал ету; 3) мәдениетті трансляциялау немесе мәдениет әлемін халықтың игілігіне айналдыру. Бұл үш дәреженің арқасында мәдениеттің сандық-салалық (ғылым, техника, өнер, филисофия, экономика т.б.) сапалық сипатын тереңірек ашып көрсетумен қатар, мәдениеттің құрылымын, тұтастығын, даму заңдылықтарын ашып көрсетуге мүмкіндік аламыз.

Мәдениеттану адамзатпен жинақталған материалдық және рухани құндылықтарын негізге ала отырып, көптеген жаңа концепцияларды қарастырады. Мәдениеттанулық білім – бұл бірізділікке негізделген өзара әрекет, өзара әсер, сұхбат диалог өрісі.

Мәдениетті игеру биологиялық жолмен берілмейтін болғандықтан ол үйрену арқылы жүзеге асырылады. Әрбір ұрпақ оны үнемі жетілдіріп, содан соң ұрпақтан ұрпаққа жалғастырады. Егер үйрену, әлеуметтендіру процесі тоқтап қалса, бұл мәдениеттің тоқырауына, алған білімінің жойылуына әкеліп соғады. Мәдениет – адамның шығармашылық жаңғырту өмір қызметінің биологиялық формасынан айырмашылығы болып табылады.

Жаратылысынан толық аяқталмаған адам болмысы өзінің дамуын табиғат әлеміне қарама-қарсы жасанды әлем – мәдениетте, өркениетте дін, философия, өнер, ғылым арқылы жалғастырады. Жасанды дүние биологиялық жолмен тұқым қуаламайды, тек қоғамда, басқа адамдар арасында болып жатқан тәрбие мен білімнің нәтижесінде ғана меңгеріледі.

Мәдениеттану **пәні** - әлемдік және ұлттық мәдени процестердің объективті заңдылықтары, материалдық және рухани мәдениеттің ескерткіштері мен құбылыстары, адамдардың мәдени мүдделері мен қажеттіліктерінің пайда болуын, қалыптасуы мен дамуын, олардың мәдени құндылықтарды көбейтуге, сақтауға және беруге қатысуын басқаратын факторлар мен алғышарттар жиынтығы.

Мәдениеттанудың зерттеу **объектісі -** қоғамдық өмірдің әртүрлі салаларының мәдени аспектілері, негізгі мәдени-тарихи типтердің ерекшеліктері мен жетістіктерін анықтау, қазіргі әлеуметтік-мәдени ортадағы тенденциялар мен процестерді талдау болып табылады.

1. **Табиғат және мәдениет. Мәдени коммуникация. Тіл және мәдениет**

Табиғат («натура» лат.) бұл өзіндік қасиеттері бар шексіз құбылыстарға толы бізді қоршаған орта. Табиғат адамның санасынан тыс объективті шынайылықты білдіреді. Оның басы мен аяғы жоқ, уақыт пен кеңістікте шексіз, кеңістікте үнемі қозғалыста болады, әрі өзгеріп отырады.

Табиғат адамның пайда болуына жағдай жасады. Табиғаттың объективті заңдылықтарын тани отырып, оған арнайы жасалған еңбек құралдарының көмегімен әер етіп, адамдар табиғаттың күш-қуаты мен байлығын адамзатқа қажетті құндылықтар ашу үшін пайдаланды. Сонымен, табиғи өмір сүру ортасы жасанды «екінші табиғатпен» толықтырылады. Оған табиғатта дайын күйінде болмайтын, тек қоғамдық өндіріс процесінде жасалатын заттар жиынтығы жатады. Антикалық Грекиядағы Демокрит мәдениетті «екінші табиғат» деп санаған.

Әрбір жеке тіршілік иесі табиғи қатынаста тең емес. Адамға табиғаттың әр саласына таралу мен әртүрлі жұмысқа бейімділік тән. Табиғат пен мәдениет бір-біріне қарама-қарсы. Бірақ әрбір мәдени құбылыс негізінде бір мәдени құбылыспен байланысты өңделінетін табиғи құбылыс жатыр.

Адамның жасаған іс-әрекеттері алдымен ойда, рухта пайда болады, тек содан кейін ғана белгілер мен нәрселерде көрініс табады. Осы жерде мәдениеттің екі түрін қарастырып кетейік: рухани мәдениет және материалдық мәдениет.

**Рухани мәдениет** дегеніміз – білім, идея, заң, мінез-құлық ережелері, белгілер, әдет-ғұрып, дәстүр мен тіл болып табылады.

**Материалдық мәдениетке** - тұрмыстық және өндірістік білім, құрал-саймандар, өндіріс техникасы мен технологиясы, еңбек құралдары, діни ғимараттар, тұрмыс жабдықтары, әшекейлер, жалпы айтқанда, адамдардың рухани, материалдық қажеттілігін қанағаттандыратын заттардың, іс-әрекеттердің барлығы жатады. Кітап – материалдық мәдениет объектісі, ал оның мазмұнындағы білім, идея – рухани мәдениет бөлшегі, ал әшекей тағу – рухани мәдениеттің элементі.

Өркениет сөзінің астарында тәрбиелену деңгейі, жабайылық немесе тұрпайылыққа қарама-қарсы қойылған қоғамның даму сатысы деген түсінік жатыр.

Қазіргі тілдердегі мәдениет сөзі былай түсіндіріледі: жалпы процестегі зиялы, рухани, эстетикалық дамудың абстрактылы белгіленуі; құқық пен тәртіпке, парасаттылық пен материалдық мәдениеттің дамуына негізделген қоғамның күйін сипаттау, бұл жерде мәдениет сөзінің кейбір мағынасы өркениет сөзінің мағынасына сәйкес келеді; өмір сүру салты немесе тіршілік ету әдісінің ерекшелігі болып табылады.

Адам ағзасының анатомиялық-физиологиялық құрылысы табиғи жағдайларда белгіленген қызмет түрін алдын ала анықтамайды. Адам өзінің табиғатында әмбебап, ол әртүрлі қызметті игере алады. Бірақ ол өзінің қоршаған ортасы мәдениетті болғанда ғана, өзі тектес тіршілік иесімен тілдескенде ғана адам бола алады.

Адам – табиғат қатынасында өзінің биологиялық және әлеуметтік тіршілігін қамтамасыз етуге жағдай жасаған, әлеуметтік топтарда өмір сүретін, өзін шығармашылық, еркін субъект ретінде көрсететін қоғамдық тіршілік иесі.

 ХХ ғасырдың екінші жартысынан бастап адамзат ғасырлар бойы қалыптасқан, алайда жаугершілік пен алапат соғыстардың салдарынан жиі-жиі үзіліп қалған өзінің бірыңғай мәдени бірлігін қалпына келтіре бастайды. Осылардың ішінде белгілі философ-экзистенциалист Карл Ясперстің (1883-1969) белдеулік уақыт ілімі ерекше орын алады. К.Ясперстің пікірінше, адамзат біртұтас күйде пайда болған, негізгі даму бағыты ортақ және тағдыры мен болашағы ұқсас. Жалпыадамдық мәдениет пен өркениеттің қалыптасуына шешуші әсер еткен фактор-тарихтағы рухани даму, құдайлық сенімнің адамдарды баурап алуы. Бірақ әрбір дүниежүзілік немесе ұлттық дін өзара таластың салдарынан жалпыадамдық наным мен сананы қалыптастыра алмады. Дегенмен бұл мәселелерді мәдени коммуникация, тіл және мәдениет, құндылықтар арқылы қарастырып көрейік.

 Мәдени коммуникация

 Негізгі коммуникация (байланыс) құралы тіл болғандықтан, тілге, ауызекі сөзге негізделген салт-дәстүрлер, мифтер, әдет-ғұрыптар немесе, жалпылама айтсақ, фольклор кеңінен дамыды және ұрпақтар мирасқорлығының негізі де сол болып табылды. Тіл- коммуникация құралы ретінде адамның тікелей қатынасуын (айтуын, естуін) қажет ететін болғандықтан да адамдар ұжымы өз ара ұйымшыл, бөлінбес бірлікте болды.

 Жазу-сызудың пайда болуы адамзатты естілетін дыбыстық акустикалық кеңістіктен көзге көрінетін визуалды көрнекі кеңістікке итермеледі. Ұрпақтан ұрпаққа ұласқан ақыл- өсиет, даналық ой, жазылған және көзбен көріп оқылатын мәтіндерге айналды.

 Әліпбиге дейінгі қауымдық қоғамда адамның өмірге бейімделген негізгі сезім мүшесі құлақ болды. Есту сенумен пара пар болды. Ендігі жерде негізгі сезім мүшесі болып есту мүшесі құлақ емес, көру мүшесі-көз келді.

 Коммуникация құралдары күрделене келе, тек адамды қоршаған ортаны ғана өзгертіп қоймайды, сонымен бірге адамның өзінің де ойлау жүйесіне, дүниетанымына, іс-әрекетіне, менталитетіне өзгерістер енгізді. Жазу-сызудың пайда болуынан басталған жатсыну, шеттену процестері Еуропадағы тұңғыш баспа станогының дүниеге келуімен одан ары ұлғая түсті. Христиандық Еуропада ХҮ ғ. Иоганн Гутенберг өзінің тапқан баспа станогын іске қосты. Осыған қатысты ХХ ғ Канадалық философы Маршалл Маклюэн өз мақаласында «Гуттенберг галактикасы» атты идеясын айтады. «Гутенберг галактикасының мақсаты - алдымен фонетикалық алфавит, содан кейін типография- баспа іс – адам тәжірибесінің, дүниетанымының және өзін-өзі көрсетудің формаларын өзгеруіне мүмкіндік беріп», баспа ісі- нағыз ақпараттық төңкеріске келіп соқты. «Гуттенберг галактикасының» арқасында тұңғыш көпшілік конвейерлік тауар – басылып шыққан **кітап** дүниеге келді. Ол бұрын болмаған көп мүмкіншіліктерге жол ашты. Жазу-сызуы жоқ уақытта ұрпақтан ұрпаққа ұласқан тәжірибені ру көсемдерінің зердесі сақтап кейінгі ұрпаққа жеткізіп отырған

 М. Маклюэннің айтуы бойынша, қатынас құралдарының өзгерісіне байланысты болатын мәдени кезеңдердің біреуінен екіншісіне өту барысында көптеген үйреншікті мәдени элементтер жоғалды. Аудио-визуалды кеңістік кезеңі жаңа қарым-қатынас құралдарын-телеграфты, радионы, телефонды, теледидарды, компьютерді және т.б. ғылыми-техникалық прогресс жетістіктерін ала келді. Соның нәтижесінде баспа өнімдері және мәдениет институттары дағдарысқа ұшырады. Кітапханадан оқушының, театрдан көрерменнің, әдебиеттен ақын- жазушылардың – күнделік, хат, өмірбаян жазу ісінің қайтқан кезеңі келді. Адамдар менталитеті өзгеріске ұшырады. Біртұтас электрондық байланыс біздің планетаны «үлкен ауылға» (**глобальная деревня «Галактика Гутенберга: Становление человека печатающего» (1962)**) айналдырып отыр.

 Тіл - тек коммуникативтік құрал емес, сонымен бірге адам болмысының, оның мәдениетінің көрінісі, өйткені мәдениет таңба, яғни тілден тысқары өмір сүре алмайды.

 Тіл және мәдениет.

 Дискурс-тілдік коммуникация түрі. Кең шеңберде, дискурс дегеніміз уақыттың мәдени-тілдік контексті.Оған рухани-идеологиялық мұра, көзқарас, дүиетаным кіреді. Тар мағынада, дискурс деп қандай да болмасын мағыналы, құнды іс-әрекеттің нақты тілдік шындығын айтады. 19 ғ швейцариялық тіл маманы Ф. де Соссюрден бастап қазіргі француз функционалистеріне дейінгі классикалық лингвистика тілді қоғамның барлық мүшелеріне ортақ, түсінікті константты (өзгермейтін) құрылым деп қарастырады. Біріншіден, тілде бір нақты нәрсені білдіретін белгі және сол нәрсенің өзі бірін-бірі анықтайды., екіншіден сол тілді қолданатын тілдік ұжым мүшелері үшін тілдік белгілердің бәрі бір мағынаға ие, үшіншіден, осы жоғарғы айтылғандардың нәтижесінде тіл қоғамның барлық әлеуметтік топтарына бірдей қызмет етеді.

 Тіл-бәрімізге ортақ, бәріміз осы тілде сөйлесеміз, бір-бірімізді түсінеміз. Өмірдегі сөз саптасымызға жіті көңіл бөлетін болсақ, онда мынаны байқаймыз - әрбір сөз өзінің нақты заттық, бұйымдық мазмұнынан басқа көптеген уақытша, өзгермелі идеологиялық мағынаға да ие екен.

 Рухани болмыс- мағыналы белгі, таңба болмысы. Өйткені, белгі қашанда ,,материалдық», ,,заттық,, белгіге бөлінеді. Белгілік шығармашылықтың жемістері- өнер туындысы, ғылыми жұмыстар, діни рәміздер, салт-дәстүрлер және т.б. бәрі адамды қоршаған шынайы әлемнің материалдық заттай бөліктері. Олардың басқа заттардан ерекшелігі оның мағынасында, мәнінде, өзіндік құндылығында.

 Жалпы, ұғыну мәселесі ХХ ғасыр философиясындағы өзекті тақырыптардың біріне айналды десек болады. Осы мәселеге сонау Ф.Шлейермахерден , В. Дильтейден бастап М.Хайдеггер, Ханс-Георг Гадамер сынды ойшылдар көп көңіл бөліп, біраз тер төкті. Түсіну мүмкіншілігі туралы айтылған біраз көзқарастарды қарастырып өткеніміз жөн. В. Дильтей өзінің міндетін гуманитарлық ілімнің ерекшеліктерін, немесе сол В.Дильтейдің кезіндегі Германияда қалыптасқан терминология бойынша, ,,рухани ғылымдардың, өзіндік ерекшеліктерін» түсіндіру деп білді.

 Адамды түсіну үшін оның дүниетанымын, көзқарасын, идеалдарын, яғни рухани әлемін білу қажет. Ал ол жаратылыстану ғылымдары сияқты көзге көрініп тұрған нәрсе емес, сондықтан оны танып білу, зерттеудің де өзіндік ерекшеліктері бар. Осы тұста бізді қызықтыратын ұғыну, түсіну мәселесі көтеріледі.

 Мәдениет және оның өзіндік ерекшеліктері әрқашан философиялық ізденістер мен зерттеулердің негізгі пәні болып келді. Сондықтан мәдени даму барысын онда қалыптасқан ойлау тәсілі, дүниетаным түрі арқылы түсіндіруге тырысқан көптеген философиялық үрдістерді байқауға болады.

 Алғашқы қауымдық құрылыс мәдениеті қашан және қай жерде пайда болды? Бұл сұрақтарға нақты жауап беру оңайлыққа соқпайды, өйткені адамның қалыптасу процесінің тарихы тереңде, сонау көне заманда жатыр. Ақиқатқа жүгінсек, қазіргі антропология ғылымының өзі де адамзат баласының қалыптасып, дамуына байланысты туындайтын көкейкесті мәселелерге егжей-тегжейлі жауап бере алмайды. Алғашқы қауымдық құрылыс адам баласының өсіп дамуындағы, адамдық жолға түсе бастауының ең алғашқы кезеңі болды және оның жүздеген мыңжылдықтарға созылғаны ақиқат. Оған басты дәлел ретінде адамдардың ең алғашқы еңбек құралдарының пайда болғанына 2,5 млн. жылға жуық уақыт өткендігін айтсақ та жеткілікті

 Дүние жүзінде жүргізіліп жатқан археологиялық жұмыстардың нәтижесінде алғашқы адамдардың қоныстары ашылып, олардың тастан жасалған құрал – саймандары көптеп табылуда. Олай болса, археология ғылымының ғылыми зерттеулерінің дәл осы тас құралдардан басталуы да тегіннен – тегін емес сияқты. Ғалымдардың пікірінше, алғашқы қауымдық құрылыс үш дәуірге бөлінеді. Олар: тас дәуірі, қола дәуірі және темір дәуірі. Тас дәуірінің өзі дүниежүзілік ғылымда бірнеше кезеңдерге бөлінеді. Көне тас дәуірі (палеолит) “Палеолит”термині гректің “палайос” – көне, “литос” – тас деген сөздерінен алынған, орта тас дәуірі (мезолит), жаңа тас дәуірі (неолит). Археология ғылымы саласындағы мұндай ғылыми тұжырым XIX ғасырда қалыптасқан. Тас дәуірі бұдан 2,5 – 2,6 млн. жылдай бұрын басталып, б.з.б. екі мыңыншы жылдықтың басына дейін созылған.

Неолит дәуірінде қалыптасқан бейнелеу өнерінің сан-алуан туындылары мен иероглифтер дүниенің төрт бұрышында кеңінен таралған. Олардың басым көпшілігі Африка құрылығында табылса, стилі жағынан өте ұқсас болып келетін материалдық мәдениеттің ескерткіштерін Испанияда, Ресейдің Онега көлінде, Ақ теңізде, Сібірде, Өзбекстанда және т.б. жерлерден кездестіруге болады.

Палеолит дәуіріндегі өнерге қарағанда неолит дәуірі өнерінің өзіндік өрнегі, өзіндік ерекшелігі бар.Ең бастысы- аңдар бейнесін жай ғана емес, қозғалыс үстінде көрсетуге тырысушылық байқалды. Жартастағы графикалық алғашқы қауымдық бейнелеу өнерінде тұңғыш рет әсем нәзіктікке талпыныс айқын байқалады.

Тассилин-Аджер өнерінен гүлденген, ашық бояулы, ғажап жұмбақ дүние ашылды. Сурет мазмұнында – жайылым және мал табындары. Келісті сиырларды бақташылар бағып жүр. Адамдар мен малдардың денелері түрлі түстер арқылы әсем де, көрікті етіп берілген.

Неолит дәуіріндегі адамдарды шаруашылықты жүргізу тәсіліне байланысты екіге бөлуге болады. Олардың алғашқылары аң аулаумен, балықшылықпен шұғылданды. Бұл- иелену экономикасы болып табылады.

Неолит дәуіріндегі шаруашылықты жүргізудің екінші саласы егіншілікпен және мал өсірумен тығыз байланысты болғандықтан, оны «өндіретін экономика» деп атаған. Неолиттік техниканың жетілуі нәтижесінде бай қоныстар, деревнялар пайда бола бастады, қауымдар тайпаларға бірікті, сөйтіп мемлекеттің пайда болуына даңғыл жол ашылды. Тас ғасырындағы пайда болған өркениеттің ошағы- көне Египет Мысыр болды.Осы бір жаңадан туындаған шаруа шаруашылықтарының басты белгілері – аграрлық экономика, қол еңбегі, рулық және қауымдық ұйым, ал діндер-анимизм болды.Анимизм дегеніміз рух пен жанның өмір сүретіндігіне деген сенім.

Діннің ең көне түрі сиқыршылық болатын болса, оның басты түрлерінің бірі-фетишизм болып саналады. Фетишизм- табиғат заттарымен қатар адам қолынан шыққан материалдық заттардың құдіретіне де сену, яғни зат бейнесіндегі рухани күштерге табыну.Адамзат даналығы мен кемеңгерлігінің арқасында мәдениет жаңа сатыға көтерілді.Өз кезегінде алғашқы қауымдық құрылыс мәдениеті – дүниежүзілік мәдениеттің негізін қалауда орасан зор роль атқарды.Ол негіздер - әлеуметтік ұйым, тіл, өнер, салт-дәстүрлер, наным-сенімдер, білім, туысқандық қарым-қатынастар және т.б. болды.Дәуірлер ағымындағы бұл мәдени байланыстар-адамзат тіршілігінің басты мән- мағынасына айналды.

1. **Мәдениет типологиясы мен теориясы**.

Мәдениетті зерттеудің алғышарты Шығыста ортағасырдан басталса, Еуропада - Қайта Өрлеу дәуірінде басталды. Ислам ренессансына сәйкес ортағасырда мәдениеттің көтерілуіне төрт түрлі мәдениет әсер етті: араб, иран, түрік, эллиндік. Мәдениеттану ғылымының қалыптасуына табиғат пен мәдениет мәнін түсіну көп ықпал етті.

Мәдениеттің ғылым ретінде қалыптасуына әсер еткен концепциялар:

 Маркстің еңбек құралдық концепциясы;

 Н.Я.Данилевскийдің мәдени-тарихи түрлері;

 Ф.Ницщенің мәдениеттің екі бастамасы туралы тұжырымдамасы;

 Мәдениеттегі антропологиялық зерттеулер;

 О.Шпенглердің еуропалық мәдениеттің соңы жайындағы көзққарастары;

 Тойнби мен Хантингтонның мәдениет пен өркениеттің байланысы туралы ілімдері.

О.Шпенглердің мәдениет типологиясы.

Шпенглер бойынша, мәдениеттің өмірлік циклі – бұл кез келген тірі организмнің өмірлік циклі. О. Шпенглер өзінің аяқталуна жеткен 8 мәдениеттер типін атап көрсетеді, олар: қытайлық, вавилондық, үнділік, антикалық НЕМЕСЕ "Аполлон" (грек-рим), арабтық НЕМЕСЕ "сиқырлы" (Византия-араб) МӘДЕНИЕТІ, батысеуропалық НЕМЕСЕ "Фауст" (Батыс Еуропа) МӘДЕНИЕТІ , және майя мәдениеті; орыс-Сібір мәдениетінің пайда болуы күтілуде.

Әрбір мәдениет өзінің дамуында бірқатар негізгі кезеңдерден өтеді: 1) мифо-символикалық — оның негізгі формалары жаңа ғана пайда болған кезде пайда болатын мәдениеттің сатысы; 2) оның формалары жаңа ғана пайда болған ерте мәдениеттің сатысы; 3) ол өзінің шыңына жететін метафизикалық-діни (жоғары) мәдениеттің сатысы; 4)...

Шпенглердің пікірінше, мәдениеттерді салыстырмалы талдау олардың тағдырының бірлігін ашады: әр мәдениет даму кезеңдерінің бірдей тізбегінен өтеді, және әр кезеңнің негізгі белгілері барлық мәдениеттерде бірдей; барлық мәдениеттер өмір сүру ұзақтығына (шамамен 1000 жыл) және олардың даму қарқынына ұқсас; ...

«Закат Европы» деген еңбегінде Шпенглердің Еуропа үшін пессимистік болжамы Еуропаны жақын арада жас халықтар мен шетелдік жаулап алушылардың қуанышы аясында құлдырау мен өлім күтіп тұр деген болжам болды. О. Шпенглер тарихи мәдени тип шектерінде мәдениет басқалардан ештеңені қабылдамай, оқшау өмір сүреді, сондықтан мәдени сұхбат мүмкін емес деп пайымдады.

Ф. Ницшенің мәдени тұжырымдамасының орталығында өзара байланысты екі ұғым бар - " өмір "және"ерік". Бұл жағдайда ерік өмірге қатысты туынды ұғым болып табылады. Өмір де, ерік те эстетикадан өтеді-тартымды және әдемі пішін мен идеализация жасау процесі. шын мәнінде, бұл постулат күнделікті көріністерге әдемі және эстетикалық пішін беруге деген ұмтылысты көрсетеді — күнделікті өмірдің күнделікті ерекшеліктерін көркем заттарға айналдыру үшін безендіру

Ницшенің көзқарасы бойынша ғылым мен ақыл өз еркін білдіре алмайды — бұл өмірдің синтетикалық формасы — өнерге ғана қол жетімді. Өнер-бұл болмыстың толықтыруы және сонымен бірге оның аяқталуы.

Өнер екі қағидаға негізделген:

\* Аполлон-реттелген, рационалды, сыни.

\* Дионисикалық-сезімтал, иррационалды, негізсіз, Бахус.

Бұл айырмашылық екі грек құдайларының мифологиялық айырмашылығына негізделген. Егер Зевстің ұлы Аполлон Аспан мен жарықтың бейнесі болса және күн сәулесі мен Құдайдың аянына көтерілсе:

"Аполлон образдарды жасайтын барлық күштердің құдайы ретінде, сонымен бірге ақиқатты тарататын, болашақты жариялайтын Құдай" [3], Дионисий, егіншілік, құнарлылық және шарап жасау Құдайы, Аполлонға қарама-қарсы жер болып көрінеді. Дионисий бүкіл әлемге тән, жердегі-шексіз көңілді, адам табиғатының салтанаты."

"Дионистің сүйкімділігінің астында адамның адаммен одақтасуы ғана емес: иеліктен шығарылған, дұшпандық немесе құлдықта болған табиғаттың өзі адасқан ұлы адаммен татуласу мерекесін тағы да атап өтеді".[4]

Басқаша айтқанда, Аполлон тәртіп пен тыныштықтың, ішкі өзін-өзі қамтамасыз етудің, жақындық пен индивидуализмнің бейнесі. Дионисий-бұл хаотикалық тәртіпсіздік, ұстамау, бақыланбау — индивидуализм бұзылған кезде адам қол жеткізетін шексіз экстаз. Бірлесе отырып, олар көктегі және жердегі принциптерді жасайды және бір ортақ миссияны орындайды: олар адамдарды шығармашылық қызметке, кең көлемде құруға итермелейді.

Болу мен шығармашылықтың осы үйлесімінде табиғат делдал ретінде әрекет ететін адамды қоспағанда қарастырылады. Адам табиғат күштерін еліктеуден басқа өмір сүреді:

"Әр суретші тек еліктеуші, сонымен қатар аполлондық ұйқы суретшісі немесе мас болу дионистік суретшісі немесе, сайып келгенде, мас болу мен ұйқының суретшісі".[5]

Дионисий Аполлонға бағынған кезде трагедия пайда болады, ол тек шығармашылықта ғана емес, адамның бүкіл өмірінде де көрінеді. Шын мәнінде, адамның бақылаусыз, иррационалды бастауы құрылымдалған және нақты аполлондық принциптің астына түседі. Ницше бұл ежелгі Грецияның мәдени өркендеуінің негізін құрайтын аполлондық және дионистік ағымдардың үйлесуі мен қарама-қайшылығынан туындаған грек трагедиясы деп санайды.

Болашақта өнер мен мәдениеттегі ағарту барысында рационалды аполлондық принцип басым бола бастады, нәтижесінде жалпы мәдени құлдырау басталды. Ницшенің пікірінше, мәдени жетістіктерге оралу, егер трагедияға әкелетін екі принциптің үйлесімі өнерде қайтадан басым болса ғана рұқсат етіледі.[6]

Болашақта Ницше өзінің мәдени тұжырымдамасын дамытып, оның қолданбалы маңыздылығын нығайтты. Ол элитаның мәдени дамудағы рөліне назар аударып, қоғамдық элита мәдени өмірде ерекше орынға ие болуы керек деп мәлімдеді. Ол пікірі бойынша, Ницше, оның ең жоғары қабілеті эмпатии, сопереживанию, өткір қабілеттілік қарай сезімдеріне және азаптау.

Уақыт өте келе Ницше өзінің тұжырымдамасының әлеуметтік-адамгершілік аспектісін ашады. Оның идеяларына сәйкес," өмір " — бұл билікке деген ерік — жігердің қозғалысы," адам "- бұл ерік-жігердің иесі, ал" мәдениет " - бұл билікке жетудің құралы. Мәдени адам процесінде ерік-жігер иесі жаңа күйге — "Суперменге"ауысады. Ницше Супермен туралы айтқанда, туғаннан бастап үстемдік етуге бейім мұрагерлік ақсүйектер сыныптарын мысалға келтіреді. Мұндай адамдар пікірі бойынша, Ницше, игеруді жарамды дәмі өмірге байланысты намысын болып идеал, оған әрбір ұмтылуы тиіс. Шын мәнінде, Ницше тұжырымдамасында Супермен мен Жаратушының жеке басы бар, бұл Ницше тұжырымдамасы туралы атеистік деп айтуға мүмкіндік береді.[7]

"Діннің суы төгіліп, батпақтар немесе батпақтар қалдырады; ұлттар қайтадан бөлініп, бір-бірімен соғысып, бір-бірін жыртқысы келеді. Ғылымдар барлық берік сенімді бұзады және бұзады; білімді таптар мен мемлекеттер үлкен және жексұрын ақша шаруашылығының ағымымен басып алынады. Әлем ешқашан мұндай дәрежеде бейбітшілік болған емес, ол ешқашан махаббат пен ізгіліктен кедей болған емес".

"Құдай өлді, біз оны өлтірдік, оның орнына супер адамдар келуі керек".[8]

3.Мәдениет теориясы-бұл мәдениеттің шығу тегін, мәнін, құрылымын, қызметін оқытады. мәдениет теориясын сондай -ақ мәдениет философиясы деп атайды. Мәдениет социологиясы-бұл нақты қоғамдағы мәдени процестерді зерттейді. Мәдениет филологиясы-әртүрлі жазба ескерткіштер арқылы мәдениетті таниды. Этнологиялық мәдениет-әр халықтың өз ерекшелігін білдіретін дәстүр-салттарды оқытады. Мәдениеттану - мәдениет туралы ғылым, сонымен қатар философиялық ілім.

1. **Мәдениеттің функциялары.**

**Қоғамдағы мәдениеттің төмендегідей қызметтерін айқындау бар:**

**1. Адамдарды қалыптастыру қызметі. Бұл – мәдениеттің қоғамдағы басқа қызметтерін бойына жинақтайтын және оның негізгі мазмұнымен тікелей байланысты нышан. Егер біз адамды әлде құдай, әлде табиғат, әлде еңбек жаратты деген пікірталастардан сәл көтерілсек, адам мәдениетті, ал мәдениет адамды қалыптастырғанына көзіміз жетеді. “Жеке адам өзі өмір сүріп жатқан қоғамның туындысы, төл перзенті” (С. Мырзалин, Ә. Әлпейісов. Қоғам және мәдениет. Алматы, 1992, 14-бет). Маугли – көркем бейне. Жануарлар арасында кездейсоқ өскен адам мәдениеттік қасиеттерден жұрдай болады. Адамға ең қиыны - адам болу. Ал оның негізгі шарттарының бірі ретінде ізгілік пен зұлымдық, ақиқат пен жалғандық, әділеттілік пен өктемдік, бодандық пен азаттық, сұлулық пен ұсқынсыздық арасындағы адамның таңдауын аламыз. Соның нәтижесінде жеке тұлғада өзіндік сана тұрақталады, ол озық мәдениет үлгілерін өз бойына сіңіреді. Жалпы алғанда, мәдениеттің алға басуы дегеніміз дүниежүзілік тарихтың адам үшін, оның мүдделері мен өзіндік мақсаттары бағытында толыққанды ашылуы болып табылады.**

**2. Жалғастық, мәдениет мұрагерлік қызметі. Мәдениеттің бұл қызметі бір ұрпақтан екінші ұрпаққа берілетін бүкіл адамдық өмір тәсілдерінің өзіндік ерекшеліктеріне қатысты. Ақпараттық (информациялық) беріліс әлеуметтік жүйеде биологиялық тұқым қуалаушылықтан өзгеше жүреді. Шын мәнісінде қоғамда ұрпақтар жалғастығы мәдени мұраларды игеру, қабылдау және оны шығармашылықпен дамыту арқылы жүзеге асады.**

**Мәдени ақпараттар – салт-дәстүр, әдет-ғұрып, рәсім-рәміз, діл мен тіл, дін және өнер, білім т.б. руханилықтың белгілі бір деңгейін меңгерудің нәтижесінде мәдениет субъектісінің өзіндік санасының жанды буынына айналады.**

**3. Танымдық қызметі. Мәдениеттің қоғамдағы бұл қызмет–міндетінің сан алуан қыры бар. Бірден біздің назарамызды өзіне аударатын нәрсе – мәдениет пен білімнің арақатынасы. “Табиғаттан қулығын асырып жіберуге” (Гегель) бағытталған адамдардың білімі, әрине мәдениеттің негізгі құрамдас бөлігіне жатады. Ертедегі гректің «пайдейя», ислам Өркендеуіндегі «маариф», қазіргі өркениеттегі «интелигенттілік» ұғымдары мәдениет пен білімділіктің іштей туыстығын, үндестігін білдіреді.» Осы сипатта, әсіресе зиялылар мәдениетті сақтау және дамыту ісінде үлкен қызмет атқарады. Білімділік – мәдениеттіліктің маңызды алғы шарты болғанымен, бұл екі ұғымның арасында елеулі айырмашылық, белгілі алшақтық, кейде тіпті қайшылық бар. Ғылымның бет алды дамуы, шектелмеген техникалық әрекет мәдениетке үлкен нұқсан келтіруі мүмкін. Тек жоғары деңгейде мәдениеті бар өркениет ғылым мен техниканың дамуындағы теріс салдарларды бейтараптандыра алады.Егер біз ғылым арқылы шындықты ашсақ, өнер арқылы әсемдікке ұмтыламыз, ал моральдық таным арқылы – жақсылық пен жамандықты айырамыз.**

**4. Реттеу қызметі. Бұрынғы Кеңес Одағында шыққан кітаптарда “мәдениетті ғылыми жолмен басқару” атты сөз тіркесі кең етек алған – ды. Бірақ адамның дүниеде өмір сүру тәсілі ретінде түсіндірілетін мәдениетті басқару мүмкін емес, әйтпегенде адамды тетікке, қуыршаққа айналдырған тоталитарлық айла – шарғы үлгілерін көреміз. Айталық, Ертедегі Грекияда ешқандай шенеуніктер адам басына театрлар неше билет сатты деген ақпараттар жинаған жоқ. Солай болса да ол елдегі жоғары мәдениеттің және рухани ізденістің қандай деңгейде болғаны бәрімізге белгілі. Алайда солай екен-ау деп мәдениетке сыртқы ықпал жасау мүмкіндігін жоққа шығара алмаймыз. Мәдениет –«жабулы қазан» емес. Мәдениеттегі реттеушілік әрекеттерінің өзіндік ерекшелігі бар. Мәдениетте күнделіктіден гөрі жоғарыға, идеалдыға, үлгіге көбірек көңіл бөлінеді. Мәдени ұғымдарда нормативтік, ережелік талаптар басымырақ. Мысалы, «мәдениетті адам» дегенде оның адамдық жан-жақты белгілерді бойына толығырақ, тереңірек дарытқандығын көрсетеді. Ол- білімі ғылым деңгейіне, киімі сол кезде көп тараған сәнге, мінез-құлқы осы қоғамның адамгершілік талаптарына сай адам.**

**5. Коммуникативтік, қарым-қатынастық қызмет. Бұл мәдениеттің қоғамдығы негізгі қызметтерінің бірі. Адамдардың қарым-қатынасы, мәдениеттер сұхбаттасуы - әлеуметтік шындықтың басым көрінісі. Адам ерекше бір өрісте – қарым-қатынас өрісінде болады. Руханилық пен ізгілік, әдемілік пен жақсылық тербелісі адамды нәзік тормен қоршаған; қоғамдық өмірде тек зат пен тауар ауысуы ғана емес, ең алдымен идеялар, мамандық, шеберлік тәжірибелерімен, сезімдік үлгілерімен ауысу толастамақ емес. Мәдениет игіліктерін жас нәресте анасының ақ сүті арқылы, оның әлди жырымен сезім дариясына шомылып қана адамдық қасиеттерді бойына сіңіре бастайды.**

**Ғылымда социализация (әлеуметтену) деп аталатын процесс те мәдени қарым-қатынасқа негізделген. Мәдени қарым-қатынастың түрлері дегенде олардың әмбебаптығына және көп мағыналылығына көңіл бөлу қажет. Мәдени құндылықтарды оларды жасаушылар және тұтынушылар арасындағы қарым-қатынас ретінде алуға болады. Мәдени туынды қаншама асыл болғанымен, егер ол рухани азық ететіндері белгілі бір себептермен жетпей жатса, онда ол мәдени айналыстан шығып қалады. Мысалы, Адам тұрмайтын үй қаңырап бос тұрады, отарба жүрмейтін темір жол – жай темір мен ағаштың үйіндісі, ешкім оқымайтын кітап – шаң басып жатқан қағаз. Сондықтан, Мәдени болмыстың тірегі деп қарым-қатынасты айтамыз.**

**Мәдениеттің қоғамда атқаратын басқа да қызметтері жеткілікті. Зерттеушілер оның аксиологиялық, футурологиялық, герменевтикалық т.б. түрлерін атайды.**

 **Өркениет адам өмірін қазіргі кезде тұтынудың жоғары деңгейіне көтерді. Дамыған елдерде « не жеймін, не киемін» сияқты мәселелер түбегейлі шешілген.**

 **Мәдениеттануда типологияның бірнеше баламасы қабылданған. Мәдениеттануда негізінен үш бағытты бөліп алуға болады. Х1Х ғасыр тарих тұрғысынан мәдениет типтерін негізінен біртұтас дүние жүзілік өркениеттің қалыптастыру заңдылықтарына сәйкестендіре шешті. Дарвинистік эволюциялық ілім ықпалымен пайда болған бір бағыттық прогрессивтік мәдени даму тұжырымдамасы бойынша әртүрлі өркениет жоқ. Тек бір өркениет бар және де барлық дамыған елдер мәдениеттің ұқсас сатыларынан өтеді.**

Мәдениетке жүктелген мәселе бірқатар қоғамдық қызмет бойынша көрініс табады:

1. Адамдар мен жануарларға ортақ табиғи ортаға **бейімделу** қызметінде. Хомо сапиенс (саналы адам) әртүрлі жойқын күштерден қорғануға басқа тіршілік иелерінен әлдеқайда озық кетіп, екі түрлі жағдайға – табиғи және әлеуметтік құбылыстарға бейімделуге мәжбүр болды.
2. **Таным** қызметі ғылыми ізденістерге, ғылымды, білімді жүйелендіруге бағытталу және табиғат пен қоғам даму заңдарының шылуы, адамның өзін-өзі тануынан көрініс табады.
3. **Реттеу** қызметі қоғаның барлық мүшелерінің өмірі ме қызметінің барлық саласына, яғни еңбекке, тұрмысқа, топаралық, тапарлық, ұлтаралық, жеке адамдар арасындағы қойылатын талап пен норма жүйесі ретінде көрінеді. Мәдениеттің реттеу қызметі бірқатар деңгейде: адамгершілік нормасы, құқық. Әдет-ғұрыптар мен рәсімдер, тұрмыстағы мінез-құлық, адамдармен тілдесу мен табиғатқа қатынаста іске асады.
4. **Әлеуметтік қызмет** алғашқы қауымдық құрылыстағы биологиялық тіршлікі иесін білім, норма мен құндылықтардың белгілі жүйесін меңгерген, ойлау жүйесі жетілген қоғамдық адамға айналдыру міндетін атқарды.
5. Мәдениеттің **қарым-қатынас** қызметі ақпараттылықпен байланысты. Бұл қызметтің тасымалдаушылары: сөздік тіл, өнер бағыты (музыка, театр, кино, сонымен бірге белгілер мен формулалардың математикалық, физикалық, химиялық және басқа да ғылыми мәндері.
6. **Ақпараттық қызмет** тарихи ізділік пен әлеуметтік тәжірибелер туралы мәлімет береді. Уақыт пен кеңістіктегі ақпараттың берілу құралы – рухани және материалдық мәдениет.
7. **Бағалау қызметі** мәдениеттің қозғаушы күші адамның ақыл-ойы тудырған іс-әрекеті нәтижесінде құндылықтардың табиғи қалыптасуы жүреді. Тәжірибе жинақталуына сәйкес көптеген құндылықтар қайтақаралады, қалыптасқан дәстүр одан әрі байытылып, жаңалықтармен толықтырылады.